คลังแจง3เว็บตามผลโครงการเราชนะ
คลังแจง3เว็บตามผลโครงการเราชนะ กันถูกหลอกเกิดความสับสน
10 มี.ค. 2564

กระทรวงการคลัง ยืนยันเว็บไซต์ และ เฟซบุ๊ก ที่ประชาชน สามารถติดตามสืบค้นข้อมูลข่าวสารและความคืบหน้าที่ถูกต้องเกี่ยวกับโครงการ "เราชนะ" มาจาก 3 แหล่งที่มานี้ เท่านั้น ประกอบด้วย
1. เว็บไซต์ www.เราชนะ.com 
2. เว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง”
3. เว็บไซต์ www.fpo.go.th หรือในเฟซบุ๊ก “สำนักงานเศรษฐกิจการคลัง : Fiscal Policy Office”
เพื่อมิให้เกิดความสับสนและความเข้าใจผิดเกี่ยวกับมาตรการเยียวยาโครงการ “เราชนะ” ของรัฐบาล จึงขอให้ประชาชนระมัดระวังในการอ่าน ส่ง หรือแชร์ข้อมูลต่าง ๆ ที่มิได้ถูกเผยแพร่อย่างเป็นทางการจากกระทรวงการคลัง
นอกจากนี้ กระทรวงการคลังขอเตือนผู้ที่มีพฤติกรรมแอบอ้างโดยมีเจตนาหลอกลวงหรือทำให้ประชาชนเข้าใจผิด ขอให้หยุดการกระทำดังกล่าว โดยหน่วยงานรัฐที่เกี่ยวข้องจะมีการตรวจสอบอย่างเข้มงวด และหากพบว่ามีการกระทำความผิดจะดำเนินการตามกฎหมายทันที